ഇലെ-അലതാവു ദേശീയോദ്യാനം

ഇലെ-അലതാവു ദേശീയോദ്യാനം കസാഖ്സ്ഥാനിലെ ഒരു ദേശീയോദ്യാനമാണ്. 200,000 ഹെക്റ്റർ പ്രദേശത്തായി വ്യാപിച്ചിരിക്കുന്ന ഈ ദേശീയോദ്യാനം 1996 ലാണ് സ്ഥാപിതമായത്. അൽമാറ്റൈയ്ക്കു തെക്കുള്ള പർവ്വതങ്ങളിൽ കിഴക്കുവശത്തായി ഗോർഗെ തുർഗെനും പടിഞ്ഞാറുള്ള ചെമോൽഗൻ നദിയ്ക്കുമിടയിലായാണ് ഇത് സ്ഥിതിചെയ്യുന്നത്. പീക്ക് റ്റാർഗാരിനു ചുറ്റുമുള്ള അൽമാറ്റൈ പരിസ്ഥിതി സംരക്ഷിത പ്രദേശവുമായി ഈ ദേശീയോദ്യാനം അതിർത്തി പങ്കുവെയ്ക്കുന്നു.

ദേശീയോദ്യാനത്തിന്റെ വൈവിധ്യമാർന്ന ഭൂപ്രകൃതിയിൽ വനഭൂമികൾ, ആൽപ്പൈൻ മൈതാനം, ഹിമാനികൾ, ബിഗ് അൽമാറ്റൈ തടാകങ്ങളും ഉൾപ്പെടുന്നു. ബിഗ് അൽമാറ്റി തടാകം അതിന്റെ പ്രധാന സവിശേഷതകളിൽ ഒന്നാണ്. സസ്യജാലങ്ങളും ഒരുപോലെ വൈവിധ്യപൂർണ്ണമായ ദേശീയോദ്യാനത്തിൽ ആപ്രിക്കോട്ട്, മേപ്പിൾ, ആപ്പിൾ മരങ്ങൾ തുടങ്ങിയ പ്രധാന വൃക്ഷ ഇനങ്ങളുമുണ്ട്.  ഇലെ-അലതാവു ദേശീയോദ്യാനത്തിൽ ആകെ 300 സ്പീഷീസുകളിൽപ്പെട്ട പക്ഷികളും മൃഗങ്ങളും ഉള്ളതായി രേഖപ്പെടുത്തിയിട്ടുണ്ട്. 

ഇലെ-അലതാവു ദേശീയോദ്യാനം ജൈവവൈവിധ്യത്തിനും പേരുകേട്ടതാണ്. ഹിമപ്പുലികൾ, മധ്യേഷ്യൻ ലിങ്ക്സ്, ടിയാൻ ഷാൻ തവിട്ട് കരടികൾ, മധ്യേഷ്യൻ സ്റ്റോൺ മാർട്ടനുകൾ, സൈബീരിയൻ ഐബെക്സുകൾ, താടിയുള്ള കഴുകന്മാർ, സ്വർണ്ണ കഴുകന്മാർ എന്നിവ ഇതിൽ ഉൾപ്പെടുന്നു. ഹിമാലയൻ സ്നോകോക്ക്, ഐബിസ്ബിൽ, യുറേഷ്യൻ സ്കോപ്സ് ഔൾ, യുറേഷ്യൻ ത്രീ-ടോഡ് വുഡ്പെക്കർ എന്നിവയുൾപ്പെടെ നിരവധി സവിശേഷ പക്ഷിയിനങ്ങൾക്കും ഇത് ആവാസ വ്യവസ്ഥ നൽകുന്നു.  കൂടാതെ, കൊമ്പുകൾക്ക് ഔഷധ ഗുണങ്ങളുണ്ടെന്ന് വിശ്വസിക്കപ്പെടുന്ന മാൻ ഇനങ്ങളുടെ ആവാസ കേന്ദ്രമാണിത്.  

ട്രാൻസ്-ഇലെ അലതാവു പർവതനിരകളിലെ സസ്യജന്തുജാലങ്ങളെ സംരക്ഷിക്കുന്നതിലൂടെ, പ്രദേശത്തിന്റെ സ്വാഭാവിക പൈതൃക സംരക്ഷണത്തിൽ ഈ ദേശീയോദ്യാനം ഒരു പ്രധാന പങ്കു വഹിക്കുന്നു. വൈവിധ്യമാർന്ന ആവാസവ്യവസ്ഥകൾ ഇതിനെ ശാസ്ത്രീയ ഗവേഷണത്തിനും പരിസ്ഥിതി ടൂറിസത്തിനും അനുയോജ്യമായ ഒരു മേഖലയാക്കി മാറ്റുന്നതോടൊപ്പം കാൽനടയാത്ര, വന്യജീവി നിരീക്ഷണം, പർവതപ്രദേശങ്ങളിലെ പ്രകൃതിദൃശ്യങ്ങൾ നിരീക്ഷിക്കൽ എന്നിവയും ഇത് വാഗ്ദാനം ചെയ്യുന്നു.  

 ചരിത്രം 
1931-ൽ സൈലിസ്കി അലതാവുവിൽ അൽമാറ്റി സംസ്ഥാന റിസർവ് രൂപീകരിച്ചതോടെയാണ് ദേശീയോദ്യാനത്തിന്റെ ചരിത്രം ആരംഭിക്കുന്നത്. തുടക്കത്തിൽ മലയ അൽമാറ്റിങ്ക നദിയുടെ താഴ്‌വരയിൽ 15,000 ഹെക്ടർ വിസ്തൃതിയായിരുന്നു ഇതിനുണ്ടായിരുന്നത്. 1935-ൽ വിസ്തൃതി 40,000 ഹെക്ടറായും പിന്നീട് 856.7 ആയിരം ഹെക്ടറായും വർദ്ധിപ്പിച്ച ശേഷം, സൈലിസ്കി അലതാവു പർവതനിര മുഴുവൻ ഉൾക്കൊള്ളുന്ന അൽമ-അറ്റ എന്ന് ഇതറിയപ്പെട്ടു. പിന്നീട് സസ്യജാലങ്ങളുടെ ആവരണം, വനങ്ങളുടെ തരം, പക്ഷികൾ, സസ്തനികൾ എന്നിവയെക്കുറിച്ചുള്ള പതിവ് ശാസ്ത്രീയ ഗവേഷണം ഈ പ്രദേശത്ത് നടത്താൻ തുടങ്ങി.

 കാലാവസ്ഥ 
ദേശീയോദ്യാനത്തിലെ കാലാവസ്ഥ വൈവിധ്യപൂർണ്ണമാണ്, ഉയരത്തിലുള്ള കാലാവസ്ഥാ മേഖലകൾ അനുസരിച്ച് ഇത് വ്യത്യാസപ്പെട്ടിരിക്കുന്നു. വേനൽക്കാലം ചൂടുള്ളതും വായുവിന്റെ താപനിലയുടെ വ്യക്തമായ വിപരീതം കാരണം ശൈത്യകാലം സൗമ്യവുമാണ്. താഴ്‌വരകളിൽ, ജനുവരിയിലെ ശരാശരി താപനില -7.4°C ഉം ജൂലൈയിൽ 23°C ഉം ആണ്.

 സസ്യജാലം 
പ്രകൃതിദത്ത ഉദ്യാനത്തിലെ സസ്യജാലങ്ങളിൽ 1,000-ത്തിലധികം ഇനങ്ങളുള്ളിതിൽ ഭൂരിഭാഗവും മധ്യ-പർവത വനമേഖലയിലെ സസ്യജാലങ്ങളാണ്.

ചിത്രശാല

പനോരമാദൃശ്യം

അവലംബം

Category:National parks of Kazakhstan
Category:Almaty Region
Category:Protected areas established in 1996
Category:World Heritage Site Tentative list
Category:Tourist attractions in Almaty Region
Category:Mountains of Kazakhstan
Category:Parks in Almaty
Category:Tourist attractions in Almaty